
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 11Pc/9/2024 7624201294 02. 05. 2024 JUDr. Júlia Weiserová ECLI:SK:OSSN:2024:7624201294.2
Uznesenie Okresný súd Spišská Nová Ves, v právnej veci navrhovateľa: A. B., nar. XX.XX.XXXX, bytom C. C. XX, XXX XX C. D. E., F., proti označenej odporkyni: C. G., nar. XX.XX.XXXX, bytom E. XXXX/XX, XXX XX C. F. H., o návrhu na zrušenie výživného pre plnoleté dieťa, takto rozhodol: I. Konanie z a s t a v u j e. odôvodnenie: 1. Navrhovateľ podal dňa 18.03.2024 na tunajší súd návrh na zrušenie vyživovacej povinnosti k plnoletej dcére. Ako odporkyňu však označil matku plnoletého dieťaťa. 2. Uznesením sp.zn. 11Pc/9/2024-10 zo dňa 20.03.2024 súd vyzval navrhovateľa na späťvzatie žaloby. 3. Podaním doručeným tunajšiemu súdu dňa 08.04.2024 vzal navrhovateľ svoj návrh na zrušenie vyživovacej povinnosti vo vzťahu k označenej odporkyni späť a žiadal konanie v predmetnej veci zastaviť. 4. Podľa § 29 ods. 1, 2 Civilného mimosporového poriadku, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. 5. Z citovanej právnej úpravy vyplýva dispozičné právo navrhovateľa zobrať návrh späť celkom alebo čiastočne. V predmetnej veci vzal navrhovateľ po výzve súdu návrh v celom rozsahu späť pred jeho doručením protistrane, preto súd rešpektujúc jeho dispozičné právo konanie zastavil tak, ako je to uvedené vo výroku rozhodnutia. 6. Podľa § 57 Civilného mimosporového poriadku, o povinnosti nahradiť trovy konania, ak nejde o trovy konania štátu, rozhoduje súd len na návrh. 7. O povinnosti nahradiť trovy konania súd nerozhodoval, pretože návrh na rozhodnutie o trovách konania podaný nebol. Poučenie: Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2024:7624201294.2 (dáta aktuálne k 3. 11. 2026). Záväzné je znenie zverejnené súdom.




